title: Regulamentul de punere în aplicare (UE) 2018/922 al Comisiei din 28 iunie 2018 de derogare de la Regulamentul (CE) nr. 1967/2006 al Consiliului în ceea ce privește distanța minimă față de coastă și adâncimea minimă a mării pentru năvoadele de navă utilizate pentru pescuitul uvei (Gymnammodytes cicerelus și G. semisquamatus) și al guvizilor (Aphia minuta și Crystalogobius linearis) în anumite ape teritoriale ale Spaniei (Catalonia)

text:
               29.6.2018

               RO

               Jurnalul Oficial al Uniunii Europene

               L 164/39

         REGULAMENTUL DE PUNERE ÎN APLICARE (UE) 2018/922 AL COMISIEI
   din 28 iunie 2018
   de derogare de la Regulamentul (CE) nr. 1967/2006 al Consiliului în ceea ce privește distanța minimă față de coastă și adâncimea minimă a mării pentru năvoadele de navă utilizate pentru pescuitul uvei (Gymnammodytes cicerelus și G. semisquamatus) și al guvizilor (Aphia minuta și Crystalogobius linearis) în anumite ape teritoriale ale Spaniei (Catalonia)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1967/2006 al Consiliului din 21 decembrie 2006 privind măsurile de gestionare pentru exploatarea durabilă a resurselor halieutice în Marea Mediterană, de modificare a Regulamentului (CEE) nr. 2847/93 și de abrogare a Regulamentului (CE) nr. 1626/94 (1), în special articolul 13 alineatul (5),
   întrucât:

               (1)

               Articolul 13 alineatul (1) din Regulamentul (CE) nr. 1967/2006 interzice utilizarea uneltelor remorcate în raza a 3 mile marine de la coastă sau în cadrul izobatei de 50 m, în cazul în care această adâncime este atinsă la o distanță mai mică de coastă.

               (2)

               La cererea unui stat membru, Comisia poate să acorde o derogare de la articolul 13 alineatul (1) din Regulamentul (CE) nr. 1967/2006, cu condiția să fie îndeplinite o serie de condiții prevăzute la articolul 13 alineatele (5) și (9).

               (3)

               O derogare de la articolul 13 alineatul (1) primul paragraf din respectivul regulament a fost acordată până la 8 mai 2017 prin Regulamentul de punere în aplicare (UE) nr. 464/2014 al Comisiei (2).

               (4)

               La 6 noiembrie 2017, Comisia a primit din partea Spaniei o cerere de derogare de la articolul 13 alineatul (1) din regulamentul respectiv.

               (5)

               Spania a furnizat informații științifice și tehnice actualizate care justifică derogarea.

               (6)

               În ianuarie 2018, Comitetul științific, tehnic și economic pentru pescuit (CSTEP) a evaluat derogarea solicitată de Spania împreună cu raportul de punere în aplicare al planului de gestionare aferent (3).

               (7)

               CSTEP a remarcat că planul de gestionare se ghidează după principiile bunei guvernanțe, inclusiv un proces decizional bazat pe cele mai bune dovezi științifice disponibile, implicarea maximă posibilă a părților interesate și o perspectivă pe termen lung. În plus, CSTEP a remarcat faptul că Spania a propus noi studii pentru găsirea unor modalități de reducere a capturilor aruncate înapoi în mare și a fixat limitări ferme ale efortului de pescuit, în special în ceea ce privește perioadele de disponibilitatea redusă a resurselor.

               (8)

               Derogarea solicitată de Spania îndeplinește condițiile prevăzute la articolul 13 alineatele (5) și (9) din Regulamentul (CE) nr. 1967/2006.

               (9)

               Există anumite constrângeri geografice specifice, având în vedere dimensiunea redusă a platformei continentale și distribuția spațială a speciilor vizate care limitează zonele de pescuit.

               (10)

               Pescuitul nu are un impact semnificativ asupra mediului marin și este foarte selectiv, întrucât năvoadele sunt remorcate în coloana de apă și nu intră în contact cu fundul mării, deoarece colectarea de material de pe fundul mării ar putea duce la o deteriorare a speciilor țintă și ar putea face aproape imposibilă selectarea speciilor pescuite din cauza dimensiunilor lor foarte mici.

               (11)

               Derogarea solicitată de Spania vizează un număr limitat de 26 de nave.

               (12)

               Activitățile de pescuit nu pot fi efectuate cu alte unelte, întrucât nu există alte unelte de pescuit reglementate care, datorită structurii lor, caracteristicilor lor tehnice și tipului de plasă utilizat, să poată captura speciile țintă.

               (13)

               Planul de gestionare garantează că nu vor exista creșteri viitoare ale efortului de pescuit, întrucât autorizațiile de pescuit sunt eliberate doar pentru 26 de nave specifice, fiind definit un plafon maxim al efortului de pescuit.

               (14)

               Cererea se referă la navele înregistrate la recensământul maritim gestionat de comunitatea autonomă Catalonia, care practică pescuitul de mai mult de cinci ani și care își desfășoară activitatea conform unui plan de gestionare adoptat de Spania la 27 martie 2014 (4) și prelungit la 26 aprilie 2018 (5) până la 31 decembrie 2021.

               (15)

               Navele respective sunt incluse pe o listă comunicată Comisiei în conformitate cu cerințele prevăzute la articolul 13 alineatul (9) din Regulamentul (CE) nr. 1967/2006.

               (16)

               Activitățile de pescuit în cauză îndeplinesc cerințele stipulate la articolul 4 din Regulamentul (CE) nr. 1967/2006, întrucât planul de gestionare interzice în mod explicit pescuitul deasupra habitatelor protejate.

               (17)

               Cerințele prevăzute la articolul 8 alineatul (1) litera (h) din Regulamentul (CE) nr. 1967/2006 nu se aplică, deoarece ele se referă la traulere.

               (18)

               În ceea ce privește cerința de a se conforma cu articolul 9 alineatul (3), care stabilește dimensiunea minimă a ochiurilor de plasă, Comisia observă că, întrucât activitățile de pescuit în cauză sunt foarte selective, au un impact neglijabil asupra mediului marin și nu se efectuează deasupra habitatelor protejate, în conformitate cu articolul 9 alineatul (7) din Regulamentul (CE) nr. 1967/2006, Spania a autorizat o derogare de la aceste dispoziții în planul său de gestionare.

               (19)

               Activitățile de pescuit în cauză îndeplinesc cerințele de înregistrare prevăzute la articolul 14 din Regulamentul (CE) nr. 1224/2009 al Consiliului (6).

               (20)

               Activitățile de pescuit în cauză nu interferează cu activitățile navelor care utilizează alte unelte decât traulele, năvoadele sau plasele remorcate asemănătoare.

               (21)

               Planul de gestionare spaniol reglementează activitatea năvoadelor de navă, pentru a asigura faptul că, în ceea ce privește speciile menționate în anexa III la Regulamentul (CE) nr. 1967/2006, capturile sunt minime.

               (22)

               Uneltele filtrante înconjurătoare de navă nu vizează cefalopodele.

               (23)

               Planul de gestionare adoptat de Spania include măsuri pentru monitorizarea activităților de pescuit, astfel cum se prevede la articolul 13 alineatul (9) al treilea paragraf din Regulamentul (CE) nr. 1967/2006.

               (24)

               Prin urmare, prelungirea solicitată a derogării ar trebui să fie acordată.

               (25)

               Spania ar trebui să raporteze Comisiei la timp și în conformitate cu planul de monitorizare prevăzut în planul de gestionare spaniol.

               (26)

               Durata derogării ar trebui să fie limitată pentru a fi posibilă luarea de măsuri corective de gestionare prompte în cazul în care raportul prezentat Comisiei arată o stare de conservare precară a stocului exploatat, prevăzându-se totodată posibilitatea de îmbunătățire a bazei științifice pentru un plan de gestionare mai bun.

               (27)

               Măsurile prevăzute în prezentul regulament sunt conforme cu avizul Comitetului pentru pescuit și acvacultură,

         ADOPTĂ PREZENTUL REGULAMENT:
   Articolul 1
   Derogare
   Articolul 13 alineatul (1) din Regulamentul (CE) nr. 1967/2006 nu se aplică în apele teritoriale ale Spaniei adiacente coastelor regiunii catalane pentru pescuitul uvei (Gymnammodytes cicerelus și G. semisquamatus) și guvizilor (Aphia minuta și Crystalogobius linearis) cu năvoade de navă folosite de nave care:

               (a)

               sunt înregistrate în recensământul maritim gestionat de comunitatea autonomă Catalonia;

               (b)

               fac dovada că practică pescuitul de mai mult de cinci ani; și

               (c)

               dețin o autorizație de pescuit și operează conform planului de gestionare adoptat de Spania în conformitate cu articolul 19 alineatul (2) din Regulamentul (CE) nr. 1967/2006.

         Articolul 2
   Raportare
   Spania comunică Comisiei, în termen de trei ani de la intrarea în vigoare a prezentului regulament, un raport elaborat în conformitate cu planul de monitorizare stabilit în planul de gestionare menționat la articolul 1 litera (c).
   Articolul 3
   Intrare în vigoare și perioada de aplicare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică până la 2 iulie 2021.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 iunie 2018.

            Pentru Comisie

            Președintele

         Jean-Claude JUNCKER

      (1)  JO L 409, 30.12.2006, p. 11.

      (2)  Regulamentul de punere în aplicare (UE) nr. 464/2014 al Comisiei din 6 mai 2014 de derogare de la Regulamentul (CE) nr. 1967/2006 al Consiliului în ceea ce privește distanța minimă față de coastă și adâncimea minimă a mării pentru năvoadele de navă utilizate pentru pescuitul uvei (Gymnammodytes cicerelus și G. semisquamatus) și al guvizilor (Aphia minuta și Crystalogobius linearis) în anumite ape teritoriale ale Spaniei (Catalonia) (JO L 134, 7.5.2014, p. 37).

      (3)  Raportul CSTEP (CSTEP-18-01): https://stecf.jrc.ec.europa.eu/reports/management-plans

      (4)  Diari Oficial de la Generalitat de Catalunya nr. 6591, 27.3.2014, p. 1.

      (5)  Orden APM/445/2018, de 26 de abril, por la que se prorroga la vigencia del Plan de gestión de la sonsera en el litoral catalán aprobado por la Orden AAM/87/2014, de 20 de marzo. Boletin Oficial del Estado, Num. 107, sec. III, pagina 47609, 03.05.2018.

      (6)  Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).


title: Regulamentul de punere în aplicare (UE) 2018/1033 al Comisiei din 20 iulie 2018 de modificare pentru a 288-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

text:
               23.7.2018

               RO

               Jurnalul Oficial al Uniunii Europene

               L 185/14

         REGULAMENTUL DE PUNERE ÎN APLICARE (UE) 2018/1033 AL COMISIEI
   din 20 iulie 2018
   de modificare pentru a 288-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, a grupurilor și a entităților cărora li se aplică înghețarea fondurilor și a resurselor economice în temeiul regulamentului respectiv.

               (2)

               La 17 iulie 2018, Comitetul pentru sancțiuni al Consiliului de Securitate al Organizației Națiunilor Unite a decis să modifice două mențiuni de pe lista sa de persoane, grupuri și entități cărora ar trebui să li se aplice înghețarea fondurilor și a resurselor economice. Prin urmare, anexa I la Regulamentul (CE) nr. 881/2002 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 2018.

            Pentru Comisie,

            Pentru Președinte,

            Șeful Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      Anexa I la Regulamentul (CE) nr. 881/2002 al Consiliului se modifică după cum urmează:

                  1.

                  Datele de identificare pentru următoarele mențiuni de la rubrica „Persoane fizice” se modifică după cum urmează:
                  „Ayyub Bashir [alias (a) Alhaj Qari Ayub Bashar, (b) Qari Muhammad Ayub]. Titlu: (a) Qari, (b) Alhaj. Data nașterii: (a) 1966, (b) 1964, (c) 1969, (d) 1971. Cetățenie: (a) uzbecă, (b) afgană. Adresă: Mir Ali, Waziristanul de Nord, zonele tribale din Pakistan administrate federal, Pakistan. Data desemnării menționată la articolul 2a alineatul (4) litera (b): 18.10.2012.”
                  se înlocuiește cu următorul text:
                  „Ayyub Bashir [alias (a) Alhaj Qari Ayub Bashar, (b) Qari Muhammad Ayub]. Titlu: (a) Qari, (b) Alhaj. Data nașterii: (a) 1966, (b) 1964, (c) 1969, (d) 1971. Cetățenie: (a) uzbecă, (b) afgană. Adresă: Mir Ali, Waziristanul de Nord, zonele tribale din Pakistan administrate federal, Pakistan. Alte informații: Se presupune că a decedat în urma unui un raid aerian în Chordar, în provincia Kunduz din Afganistan, în decembrie 2015. Data desemnării menționată la articolul 2a alineatul (4) litera (b): 18.10.2012.”

                  2.

                  Datele de identificare pentru următoarele mențiuni de la rubrica „Persoane juridice, grupuri și entități” se modifică după cum urmează:
                  „Jemmah Anshorut Tauhid (JAT) [alias (a) Jemaah Anshorut Tauhid, (b) Jemmah Ansharut Tauhid, (c) Jem'mah Ansharut Tauhid, (d) Jamaah Ansharut Tauhid, (e) Jama'ah Ansharut Tauhid, (f) Laskar 99]. Adresă: Jl. Semenromo number 58, 04/XV Ngruki, Cemani, Grogol, Sukoharjo, Jawa Tengah, Indonezia. Telefon: 02712167285, E-mail: info@ansharuttauhid.com. Alte informații: (a) fondată și condusă de Abu Bakar Ba'asyir; (b) înființată la 27 iulie 2008 în Solo, Indonezia; (c) asociată cu Jemaah Islamiyah (JI); (d) site internet: http:/ansharuttauhid.com/. Data desemnării menționată la articolul 2a alineatul (4) litera (b): 12.3.2012.”
                  se înlocuiește cu următorul text:
                  „Jemmah Anshorut Tauhid (JAT) [alias (a) Jemaah Anshorut Tauhid, (b) Jemmah Ansharut Tauhid, (c) Jem'mah Ansharut Tauhid, (d) Jamaah Ansharut Tauhid, (e) Jama'ah Ansharut Tauhid, (f) Laskar 99]. Adresă: Jl. Semenromo number 58, 04/XV Ngruki, Cemani, Grogol, Sukoharjo, Jawa Tengah, Indonezia. Telefon: 02712167285, E-mail: info@ansharuttauhid.com. Alte informații: (a) grupare afiliată la Statul Islamic în Irak și Levant (ISIL), inclusă pe listă ca Al-Qaida în Irak, care a comis atacuri în Indonezia; (b) fondată și condusă de Abu Bakar Ba'asyir; (c) înființată la 27 iulie 2008 în Solo, Indonezia; (d) asociată cu Jemaah Islamiyah (JI); (e) site internet: http://ansharuttauhid.com. Data desemnării menționată la articolul 2a alineatul (4) litera (b): 12.3.2012.”


title: Regulamentul de punere în aplicare (UE) 2018/1495 al Comisiei din 8 octombrie 2018 de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanței active malation (Text cu relevanță pentru SEE.)

text:
                  9.10.2018

                  RO

                  Jurnalul Oficial al Uniunii Europene

                  L 253/1

         REGULAMENTUL DE PUNERE ÎN APLICARE (UE) 2018/1495 AL COMISIEI
         din 8 octombrie 2018
         de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanței active malation
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special al doilea caz prevăzut la articolul 21 alineatul (3) și articolul 78 alineatul (2),
         întrucât:

                     (1)

                     Substanța activă malation a fost inclusă în anexa I la Directiva 91/414/CEE a Consiliului (2) privind introducerea pe piață a produselor de uz fitosanitar prin Directiva 2010/17/UE a Comisiei (3) cu condiția ca statele membre în cauză să se asigure că solicitantul la cererea căruia a fost aprobată substanța malation prevede, printre altele, informații de confirmare suplimentare cu privire la riscul acut și riscul pe termen lung pentru păsările insectivore.

                     (2)

                     Substanțele active incluse în anexa I la Directiva 91/414/CEE se consideră a fi fost aprobate în temeiul Regulamentului (CE) nr. 1107/2009 și sunt enumerate în partea A din anexa la Regulamentul de punere în aplicare (UE) nr. 540/2011 al Comisiei (4).

                     (3)

                     La 25 aprilie 2012, solicitantul a furnizat informații suplimentare pentru a răspunde cerințelor privind datele de confirmare cu privire la efectuarea evaluării riscului pentru consumatori și a evaluării riscului acut și cronic pentru păsările insectivore și la cuantificarea diferitelor potențe ale malaoxonului și malationului statului membru raportor, Regatul Unit, în intervalul de timp prevăzut pentru transmiterea acestora.

                     (4)

                     Regatul Unit a evaluat informațiile suplimentare transmise de solicitant și, la 11 mai 2015, a prezentat evaluarea sa celorlalte state membre, Comisiei și Autorității Europene pentru Siguranța Alimentară (denumită în continuare „autoritatea”) sub forma unui addendum la proiectul de raport de evaluare.

                     (5)

                     Celelalte state membre, solicitantul și autoritatea au fost consultate și invitate să prezinte observații cu privire la evaluarea efectuată de statul membru raportor. La 2 februarie 2016, autoritatea a publicat un raport tehnic care rezumă rezultatele acestei consultări pentru malation (5).

                     (6)

                     Proiectul de raport de evaluare, addendumul și raportul tehnic al autorității au fost reexaminate de statele membre și de Comisie în cadrul Comitetului permanent pentru plante, animale, produse alimentare și hrană pentru animale și au fost finalizate în ianuarie 2018, sub forma raportului de reexaminare al Comisiei pentru malation.

                     (7)

                     Comisia a invitat solicitantul să își prezinte observațiile pe marginea raportului de reexaminare pentru malation. Solicitantul și-a prezentat observațiile, care au fost examinate cu atenție.

                     (8)

                     Cu toate acestea, informațiile prezentate de solicitant sunt insuficiente și nu permite Comisiei să tragă concluzia că nivelul riscurilor acute și pe termen lung pentru păsări care decurg din utilizarea substanței malation sunt acceptabile. În plus, atenuarea acestui risc cu măsuri de reducere a riscurilor, altele decât aplicările în seră, nu poate fi pusă în aplicare în mod realist.

                     (9)

                     Prin urmare, ținând seama de riscul ridicat identificat pentru păsări, este oportun să se restricționeze în continuare condițiile de utilizare ale malationului, în special să fie permise numai aplicările în sere cu structură permanentă. Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

                     (10)

                     Statelor membre ar trebui să li se acorde timp suficient pentru a modifica sau a retrage autorizațiile produselor de protecție a plantelor care conțin malation.

                     (11)

                     În ceea ce privește produsele de protecție a plantelor care conțin malation, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, respectiva perioadă ar trebui să expire cel târziu la 29 ianuarie 2020.

                     (12)

                     Comitetul permanent pentru plante, animale, produse alimentare și hrană pentru animale nu a emis un aviz în termenul stabilit de președintele său. S-a considerat că este necesar un act de punere în aplicare, iar președintele a prezentat proiectul actului de punere în aplicare comitetului de apel în vederea unor deliberări suplimentare. Comitetul de apel nu a emis un aviz,

               ADOPTĂ PREZENTUL REGULAMENT:

            Articolul 1
            Modificarea Regulamentului de punere în aplicare (UE) nr. 540/2011
            Anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.

            Articolul 2
            Măsuri tranzitorii
            Dacă este necesar, în conformitate cu Regulamentul (CE) nr. 1107/2009, statele membre modifică sau retrag autorizațiile existente pentru produsele de protecție a plantelor care conțin malation ca substanță activă, cel târziu până la 29 aprilie 2019.

            Articolul 3
            Perioada de grație
            Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibilă și expiră cel târziu la 29 ianuarie 2020.

            Articolul 4
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 octombrie 2018.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (3)  Directiva 2010/17/UE a Comisiei din 9 martie 2010 de modificare a Directivei 91/414/CEE a Consiliului în vederea includerii malationului ca substanță activă (JO L 60, 10.3.2010, p. 17).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  EFSA, Technical report on the outcome of the consultation with Member States, the applicant and EFSA on the pesticide risk assessment of confirmatory data for malathion (Raport tehnic privind rezultatul consultării cu statele membre, solicitantul și EFSA cu privire la evaluarea riscului utilizării ca pesticid ce reiese din datele de confirmare pentru malation). EFSA Supporting publication 2016:EN-951. 61 pp.

            ANEXĂ
            În coloana „Dispoziții specifice” din partea A din anexa la Regulamentul de punere în aplicare (UE) nr. 540/2011, rândul 300, malation, se înlocuiește cu următorul text:

               „PARTEA A
               Se pot autoriza numai utilizările ca insecticid în serele cu structură permanentă. Autorizările se limitează la utilizatori profesioniști.
               PARTEA B
               Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile din raportul de reexaminare a malationului, în special apendicele I și II, în forma lor finalizată de către Comitetul permanent pentru plante, animale, produse alimentare și hrană pentru animale.
               Cu ocazia acestei evaluări generale, statele membre trebuie să acorde o atenție deosebită:

                           (a)

                           emisiilor din sere, cum ar fi apa de condensare, apa de drenare, solul sau substratul artificial, pentru a înlătura riscurile pentru organismele acvatice;

                           (b)

                           protecției populației de albine polenizatoare plasate intenționat în seră;

                           (c)

                           protecției operatorilor și lucrătorilor, asigurând faptul că în condițiile de utilizare este prevăzută utilizarea unor echipamente adecvate de protecție individuală, după caz;

                           (d)

                           protecția consumatorilor în cazul produselor procesate.

                     Statele membre se asigură că formulările care conțin malation sunt însoțite de instrucțiuni corespunzătoare, pentru a se evita orice risc de formare a izomalationului în exces față de cantitățile maxime permise, în timpul depozitării și al transportării.
               Condițiile de autorizare includ măsuri de atenuare a riscurilor și prevăd etichetarea corespunzătoare a produselor de protecție a plantelor.”